b'\n_START_ARTICLE_\nFran Josip Knafli\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je v Z\xc3\xbcrichu in na Dunaju. Kot \xc4\x8dasnikar je slu\xc5\xbeboval v Trstu, Sarajevu in Ljubljani. 1905\xe2\x80\x931908 je bil v Trstu pri dopisnem uradu, pisal za Edinost in bil intendant, dramaturg in gledali\xc5\xa1ki kritik za predstave Slovenskega gledali\xc5\xa1\xc4\x8da v_NEWLINE_Trstu. V Sarajevu je prevzel na\xc4\x8delni\xc5\xa1tvo tiskovnega urada, po prvi vojni izdajal tam \xc4\x8dasnike Le Messager de Sarajevo, Sarajevoer Bote, Sava). 1925 se je vrnil v Ljubljano in pisal za ljubljansko \xc4\x8dasopisje, prilo\xc5\xbenostno je v Mariboru izdajal revijo Razgled._NEWLINE_Pisal je prozo v sloven\xc5\xa1\xc4\x8dini, nem\xc5\xa1\xc4\x8dini in hrva\xc5\xa1\xc4\x8dini. Njegovo prvo literarno delo, potopisna pripoved Ob Balkanu (Dom in svet 1897-1898), je nastala pod vplivom Karla Maya. Prevajal je Tolstoja (Kazaki), Turgenjeva (Tuji kruh), Cooperja (Vohun), \xc4\x8cehova idr. _NEWLINE_Njegova prva tragedija v treh dejanjih iz leta 1898 Te\xc5\xbeke verige se je izgubila. Enodejanke Grlica niso igrali. 1924 je _NEWLINE_napisal politi\xc4\x8dno satiro Hudi\xc4\x8d, 1925 pa petdejanko Domovina.) Tudi petdejanke Po\xc4\x8ditni\xc5\xa1ki dom niso uprizorili. Veselo trodejanko Kme\xc4\x8dki teater (Na\xc5\xa1 val 1934) je posvetil spominu na Frana Mil\xc4\x8dinskega so v re\xc5\xbeiji Ferda Delaka igrali v Mariboru kot operetni libreto Majda. Bil je eden prvih Slovencev, ki je napisal osnutek filmskega scenarija.'